Mereseikluste austajatele soovitame suunduda Phuketist 47 km kagus asuvatele Phi Phi saartele. Kiirkaater viib teid saartele tunniga, aga mugav vesilennuk teeb seda juba 15. minutiga. Suurim ühenimelistest saartest,  Phi Phi Don, on kuulus oma kilomeetripikkuse liivarannaga saare kahe osa vahel, mis on saanud kogu maailma noorte palverännaku kohaks. Siin on olemas hotellid, restoranid, müügiletid, diskoteegid ja baarid. Väiksem saar, Phi Phi Ley, on asustamata.  Kaunid lahed Phi Leh, Loh Sam ja Leonardo di Caprio osalusel vändatud filmist "Rand" tuttav Maya Beach rabavad loodussõpru oma iluga. Näha saab ka kuulsat, oma pesad kunagisesse viikingite koopasse pununud tuhandetest pääsukestest koosnevat kolooniat.  Siinsed elanikud koguvad siit juba aastakümneid pääsupesi, mis on kohalik delikatess ja rahvameditsiinis hinnatud ravimite koostisosa. Kalliskivina särav kristallpuhas meri ja värvilised korallrifid jäävad igale turistile kauaks meelde.